5 POSĖDIS

# SPRENDIMAS

**DĖL ŽEMĖS MOKESČIO 2019 M. TARIFŲ NUSTATYMO KAUNO RAJONE**

2018 m. gegužės 24 d. Nr. TS-147

Kaunas

Vadovaudamasi Lietuvos Respublikos vietos savivaldos įstatymo 16 straipsnio   
2 dalies 37 punktu, Lietuvos Respublikos žemės mokesčio įstatymo 6 straipsniu, Kauno rajono savivaldybės taryba n u s p r e n d ž i a:

Nustatyti Kauno rajone esančios žemės mokesčio 2019 m. tarifus ir taikyti juos pagal pagrindinę naudojimo paskirtį ir naudojimo būdą:

1. Žemės ūkio, miškų ūkio, vandens ūkio, konservacinės paskirties, kitos paskirties žemės sklypams, kurių naudojimo būdas yra naudingųjų iškasenų teritorijos, teritorijos krašto apsaugos ir valstybinės sienos apsaugos tikslams žemės 16.1–16.8 ir 16.10 zonose – 0,5 proc. vidutinės rinkos vertės. 16.9 ir visose likusiose zonose, – 0,9 proc. vidutinės rinkos vertės.

2. Kitos paskirties žemės sklypams, kurių naudojimo būdas yra:

2.1. gyvenamosios teritorijos, visuomeninės paskirties teritorijos, bendrojo naudojimo teritorijos, atskirųjų želdynų teritorijos, vienbučių ir dvibučių gyvenamųjų pastatų teritorijos, daugiabučių gyvenamųjų pastatų ir bendrabučių statybos žemės visose zonose – 0,19 proc. vidutinės rinkos vertės.

2.2. komercinės paskirties objektų ir rekreacinės teritorijos žemės visose zonose – 0,35 proc. vidutinės rinkos vertės.

2.3. pramonės ir sandėliavimo objektų, inžinerinės infrastruktūros, susisiekimo ir inžinerinių komunikacijų aptarnavimo objektų teritorijų, susisiekimo ir inžinierinių tinklų koridorių teritorijos, atliekų saugojimo, rūšiavimo ir utilizavimo, nuotekų valymo, komunikacijoms žemės visose zonose – 0,7 proc. vidutinės rinkos vertės.

3. Mėgėjiškų sodų paskirties žemės – 0,06 proc. vidutinės rinkos vertės.

4. Kitos 1, 2, 3 punktais nenurodytos paskirties žemės – 0,7 proc. vidutinės rinkos vertės.

5. Netvarkomiems ir apleistiems žemės sklypams arba naudojamiems ne pagal paskirtį žemės sklypams (neatsižvelgiant į žemės paskirtį) – 4 proc. vidutinės rinkos vertės.

Šis sprendimas Lietuvos Respublikos administracinių bylų teisenos įstatymo nustatyta tvarka gali būti skundžiamas Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas).

Savivaldybės mero pavaduotojas Paulius Visockas